સ્કૂલથી ચાર કિ.મી. દૂર મેદાન હોય તેવી સ્કૂલોને મંજૂરી અપાઈ હોવાનું તથા સ્કૂલની નજીક મેદાન હોય તેને મંજૂરી ન અપાઈ હોવાના ઉદાહરણો પણ આપવામાં આવ્યા હતા. આમ, સ્કૂલોની મંજૂરી અને તેમાં થતાં વહીવટને લઈને સામાન્ય સભા તોફાની બની હતી. જોકે, સામાન્ય સભામાં અંતે બોર્ડે આવી સ્કૂલો સામે તપાસ કરવાનો નિર્ણય લેવાયો હતો. જે સ્કૂલોના સંચાલકોએ ખોટી રીતે ડોક્યુમેન્ટ રજૂ કરી સ્કૂલની મંજૂરી મેળવી હશે તેવી સ્કૂલોની મંજૂરી રદ કરવામાં આવશે તેવી બાંહેધરી આપવામાં આવી હતી. ઉપરાંત, સ્કૂલને ખોટી રીતે મંજૂરી આપવામાં આવી હોવાનું બહાર આવશે તો તેવા કેસમાં ફરિયાદ કરવાનું પણ નક્કી કરાયું છે.